open-index/open-wikipedia-markdown huggingface dataset:
VDU (krepšinio komanda)

**Vytauto Didžiojo universiteto** studentų krepšinio komanda formuojama iš universitete studijuojančių sportininkų, turinčių patirties žaidžiant krepšinį (baigusių krepšinio sporto mokyklas). Komandoje gali treniruotis ir žaisti moksleiviai, kurie planuoja ateityje rinktis studijas Vytauto Didžiojo universitete.

VDU vaikinų krepšinio komanda dalyvauja Regionų krepšinio lygos (RKL) čempionate, Baltijos šalių studentų sporto žaidynėse (SELL) ir kituose turnyruose. Geriausiems krepšininkams suteikiama galimybė dalyvauti Lietuvos studentų krepšinio lygos čempionate VDU krepšinio rinktinės sudėtyje.

VDU vaikinų krepšinio komanda 2013 m. ir 2015 m. laimėjo LSKL vaikinų II grupės čempionatą, 2014 m. jame užėmė III vietą. Krepšininkai sėkmingai atstovauja universitetą tarptautinėse studentų sporto žaidynėse ir turnyruose. 2013-2018 m. VDU krepšinio komanda laimėjo studentiškus krepšinio turnyrus Milane, Romoje, Paryžiuje, Tel Avive ir Barselonoje. Kaip ir kitos Lietuvos universitetų komandos, VDU vaikinų krepšinio komanda 2018 m. debiutavo Europos studentų čempionate. Šeštajame Europos čempionate ji iškovojo aukso medalius.

## Pavadinimų kaita

* 2005–2006: Vytauto Didžiojo universitetas
* 2013–2016: VDU-2
* 2016 iki dabar: Vytauto Didžiojo universitetas

## Klubo pasiekimai

## Šaltiniai

## Nuorodos
* Oficiali „Facebook“ paskyra
* Oficiali RKL svetainė
A. Šleževičiaus ministrų kabinetas

**Adolfo Šleževičiaus ministrų kabinetas** – 6-asis Lietuvos vyriausybės kabinetas nuo nepriklausomybės atkūrimo 1990 m.

## Istorija

### Paskyrimas
Naujai išrinktas prezidentas Algirdas Mykolas Brazauskas 1993 m. kovo 10 d. ministru pirmininku paskyrė Lietuvos demokratinės darbo partijos atstovą Adolfą Šleževičių. Jo vyriausybė gavo įgaliojimus ir darbą pradėjo 1993 m. kovo 31 d., kai Seimas pritarė jos programai.

### Darbai
Vyriausybė darbo laikotarpiu tęsė po nepriklausomybės paskelbimo pradėtas reformas su didesne orientacija į socialinę sferą; A. Šleževičius stengėsi palaikyti gerus santykius tiek su Vakarais, tiek su Rusija.

### Finansinis skandalas ir ministro pirmininko atstatydinimas
1995 m. gruodžio 19 d. Lietuvos banko valdyba paskelbė apie Lietuvos akcinio inovacinio banko veiklos sustabdymą. Po kelių savaičių paaiškėjo, kad bankroto išvakarėse ministras pirmininkas A. Šleževičius atsiėmė terminuotą indėlį iš šio banko, t. y. galėjo pasinaudoti tarnybine padėtimi. 1996 m. sausio 4 d. partijos, kurią A. Šleževičius atstovavo, prezidiumas poelgį įvertino kaip „moralinę ir politinę klaidą“. Prezidentas A. M Brazauskas pareikalavo A. Šleževičiaus atsistatydinti, bet jis nesutiko. Tuomet šalies vadovas dekretu Seimui pasiūlė vyriausybės vadovą atstatydinti. Parlamentas tam pritarė ir vasario 8 d. A. Šleževičius buvo nuo pareigų nušalintas, jį laikinai pakeitė Socialinės apsaugos, o vėliau ir Valdymo reformų ir savivaldybių reikalų ministro pareigas ėjęs Laurynas Mindaugas Stankevičius. Jo vadovaujamas ministrų kabinetas 1996 m. kovo 19 d. pakeitė šią, beveik trejus metus dirbusią vyriausybę.

## Kabinetas
Šie ministrai dirbo šeštajame ministrų kabinete:

## Išnašos
Norvegijos futbolas 2021 m.

**[[Norvegija|Norvegijos]] futbolo varžybos [[2021]] m.**
*  prasidėjo 2021 m. gegužės 9 d., baigėsi 2021 m. gruodžio 12 d.
* s turnyras prasidėjo 2021 m. pavasarį, baigėsi 2022 m. gegužės 1 d.

## 2021 m. Eliteserien
* **Eliteserien** – aukščiausioji futbolo lyga.
* 2021 m. dalyvavo 16 klubų.
* Tromsø ir Lillestrøm pateko į aukščiausią lygą, kaip geriausios Pirmojo diviziono ekipos. 
* Aalesund ir IK Start po nesėkmingo 2020 m. sezono buvo perkeltos į 2021 m. Pirmą divizioną.

### Galutinė lentelė



### Pereinamosios rungtynės

Dėl išlikimo elito divizione kovojo SK Brann, o jų varžovai buvo Pirmojo diviziono atstovai FK Jerv.

----

----

* Po pagrindinio laiko rezultatas buvo lygus 1-1. Rungtynės buvo pratęstos.
* Pratęsimo metu komandos apsikeitė tiksliais smūgiais ir rezultatas tapo 4-4.
* FK Jerv nugalėjo tik po baudinių serijos, kurią laimėjo rezultatu 8-7 ir pateko į elito divizioną.
----

## 2021 m. OBOS-ligaen
* **1. divisjon** arba **OBOS-ligaen** – antros pakopos pirmenybės.
* 2021 m. dalyvavo 16 komandų.

### Galutinė komandų rikiuotė
* Hamarkameratene tapo Pirmojo diviziono nugalėtojais ir pateko į Eliteserien.


### Atkrintamosios rungtynės
Dėl išlikimo kovojo Stjørdals-Blink ir žemesniojo diviziono atstovai.
----

----

* **Stjørdals-Blink laimėjo bendru dviejų rungtynių rezultatu 5–3.**
----

## 2021 m. [[Toppserien]]
* **[[Toppserien]]** – pirmos pakopos, aukščiausioji moterų lyga šalyje.
* 2021 m. dalyvavo 10 ekipų.

### Galutinė komandų rikiuotė
*  Čempionėmis tapo IL Sandviken.

🛡️ PASTABA.
*  Čempionės IL Sandviken nuo 2022 m. priklauso SK Brann sistemai.
* Trondheims-Ørn ekipa, nuo 2020 m. vasario mėn. Rosenborg klubo sistemos dalis.

### Pereinamosios rungtynės
* Dėl išlikimo Toppserien kovojo Lyn ir  1. divisjon antrą vietą užėmusi Åsane.

* **[[Lyn (moterys)|Lyn]] nugalėjo varžoves bendru dviejų rungtynių rezultatu 3-1 ir išsaugojo vietą aukščiausioje lygoje.**

## Išnašos

## Nuorodos
* Norway - Finalo rungtynių sąrašas (RSSSF)
* Soccerway (2021 m. Elito serija) 
* Soccerway (2021 m. Pirmasis divizionas)
Verpikas vienuolis

**Verpikas vienuolis** (*Lymantria monacha*) – bangasparnių (*Lymantriidae*) šeimos drugys. Paplitęs Europoje (miškų zonoje), Pietų Sibire, Kaukaze, Japonijoje. Vikšro ilgis siekia 50–60 mm, spalva gelsva, žalsva arba tamsiai pilka. Verpikų vienuolių vikšrai apžėlę ilgais nuodingais plaukeliais, tad kiti plėšrūnai jų vengia, o iš paukščių juos lesa tik varnėnai ir gegutės. Drugio išskleistų sparnų ilgis siekia 35–55 mm, sparnai būna pilkai balti su 4 juodomis skersinėmis vingiuotomis linijomis ir dėmelėmis.

Patelė sudeda iki 630 kiaušinėlių. Kiaušinėliai žiemoja iki kitų metų gegužės. Išsiritę vikšrai graužia pumpurus, spyglių užuomazgas, vyriškus žiedus. Paaugę vikšrai graužia spyglius per vidurį, taip didelė dalis pušų spyglių nukrenta ant paklotės. Taip pat gali nugraužti beržų, drebulių, ąžuolų ir kitų lapuočių lapus. Ėda ir žolinius augalus, mėlynes. Jauni vikšrai labai smulkūs, apaugę tankiais ilgais plonais plaukeliais, todėl vėjo lengvai pernešami dideliu atstumu.

## Paplitimas Lietuvoje
Per praėjusius 50 metų verpiko vienuolio didžiausi išplitimo židiniai formavosi pušynuose pietų Lietuvoje. Mažesni židiniai buvo Kuršių nerijoje ir Jurbarke.

1978–1982 m. Veisiejų miškų ūkio pušynuose židiniai kasmet apėmė po 1420–2770 ha. Dzūkijos pušynuose židiniai pasikartojo 1993–1996 m. Veisiejų, Druskininkų ir Varėnos miškų urėdijose, kasmet apimdami po 1200–11460 ha plotą.

Viena didžiausių verpiko vienuolio invazijų Lietuvoje buvo užfiksuota prieš 25–30 metų. Tuomet kenkėjas miškuose buvo sunaikinęs net ir po medžiais augusią žolę – verpikai vienuoliai pasižymi tuo, kad gali maitintis ir eglių spygliais, iš bado gali ėsti net lapuočių medžių lapus. Pastebėta, jog kenkėjas elgiasi netipiškai – jeigu anksčiau nekliudė kalninės ar bankso pušies, tai pastaraisiais metais puola ir šiuos medžius, kurie nudžiūva jau nuo vienkartinio visų spyglių nugraužimo.

2018 m. Verpiko vienuolio vikšrai išplito Smiltynėje bei Naglių rezervate tarp Juodkrantės ir Pervalkos. Iš viso kenkėjai pažeidė apie 150 ha ploto miško. Juodkrantės girininkijos duomenimis 2018 m. birželio pradžioje, vidutinis medžių lajos pažeidimo laipsnis siekė 40 proc.

## Kiti moksliniai pavadinimai
Verpikas vienuolis yra vadinamas keliais skirtingais moksliniais vardais:

* Liparis monacha
* Ocneria monacha
* Porthetria monacha
* Psilura monacha

## Šaltiniai
Evaldas Kugys

**Evaldas Kugys** (g. 1993 m. rugpjūčio 15 d.) – Lietuvos futbolininkas. Žaidžia saugo pozicijoje. Jungiasi į puolimą. Ilgą laiką žaidė šalies Pirmoje lygoje ir būdavo vienas rezultatyviausių ekipos žaidėjų. Tapo vienu iš Kėdainių „Nevėžio“ klubo simbolių. Trejus metus iš eilės buvo rezultatyviausiu Pirmos lygos žaidėju; 2020 m. pripažintas geriausiu lygos žaidėju.

## Karjera
Ilgametis „Nevėžio“ futbolo klubo žaidėjas. Klube žaidė jaunimo komandose (nuo 15 metų), vėliau pateko į pagrindinę komandą. 

Žaidė Kėdainių „Nevėžio“ klube. 2020 m. tapo Pirmos lygos nugalėtoju, atstovaudamas Kėdainių „Nevėžiui“.

2021 m. žaidė Nevėžio ekipoje, kuri debiutavo A lygoje. Pasirengimo cikle gavo traumą ir praleido sezono pradžią. A lygoje debiutavo 2021 m. gegužės 24 d. XIV (14) turo rungtynėse prieš FC Hegelmann Litauen.

2021 m. liepos 2 d. rungtynėse prieš FK Kauno Žalgiris pelnė įvartį, kuris lėmė lygiąsias 1:1, prieš vienus iš pirmenybių lyderių. Įvartį E.Kugys įmušė 9 rungtynių minutę, o kauniečiai išlygino rezultatą 51 min. Žaidėjas buvo išrinktas į simbolinę XXI (21) turo rinktinę.

## Statistika
; A lygos ir Pirmos lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Pasiekimai
### Komandiniai pasiekimai
; Futbolo klubas „Nevėžis“
* Pirmos lygos laimėtojas: 2020 m.

### Asmeniniai pasiekimai
* Rezultatyviausias Pirmos lygos žaidėjas – 2020. Pelnė 16 įvarčių.

## Šaltiniai

## Nuorodos
* transfermarkt
* Soccerway
* alyga.lt
* lietuvosfutbolas.lt
Arminas Lukoševičius

**Arminas Lukoševičius** (g. 1995 m. birželio 30 d.) – Lietuvos futbolininkas. Žaidžia saugo pozicijoje.

## Karjera
Ilgametis „Nevėžio“ futbolo klubo žaidėjas. Žaidė Kėdainių „Nevėžio“ klube. Buvo išvykęs į Latviją ir žaidė FK Ventspils dublerių ekipoje. Yra žaidęs ir FK MRU ekipoje.

Grįžo į Kėdainių „Nevėžio“ klubą. 2020 m. tapo Pirmos lygos nugalėtoju, atstovaudamas Kėdainių „Nevėžiui“.

2021 m. žaidė Nevėžio ekipoje, kuri debiutavo A lygoje. 2021 m. kovo 6 d. rungtynėse prieš DFK Dainava debiutavo A lygoje.

2022 m. tęsė karjerą „Nevėžio“ klube, kuris buvo perkeltas į Pirmą lygą.

## Statistika
; A lygos ir Pirmos lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Pasiekimai
; Futbolo klubas „Nevėžis“
* Pirmos lygos laimėtojas: 2020 m.

## Šaltiniai

## Nuorodos
* transfermarkt
* alyga.lt
* lietuvosfutbolas.lt
Tomas Rakašius

**Tomas Rakašius** (g. 1998 m. sausio 28 d., N. Akmenėje) – Lietuvos futbolininkas. Žaidžia gynėjo pozicijoje.

## Karjera
2015 m. žaidė Akmenės klube, kuris dalyvavo Antros lygos pirmenybėse.

2016 m. žaidė Panevėžio futbolo klube, kuri dalyvavo Pirmos lygos pirmenybėse. Ir FA-PSG-FK Panevėžys, ekipoje, kuri žaidė Elitinėje jaunimo lygoje. 	

Nuo 2017 m. vasaros žaidė Kėdainių „Nevėžio“ klube. 2020 m. tapo Pirmos lygos nugalėtoju, atstovaudamas Kėdainių „Nevėžiui“. 2020 m. sezoną sužaidė 20 rungtynių ir nė karto nebuvo pakeistas. T. Rakašius veiksmingai prisidėdavo prie komandos puolimo, ypač pavojingas būdavo per standartines situacijas, pasižymėjo 3 įvarčiais.

2021 m. žaidė Nevėžio ekipoje, kuri debiutavo A lygoje. 2021 m. kovo 6 d. rungtynėse prieš DFK Dainava debiutavo A lygoje. Žaidėjas buvo išrinktas į simbolinę XXI (21) turo rinktinę. Daug darbo gynyboje atlikęs gynėjas išsiskyrė rezultatyviu perdavimu, blokavo smūgį į tuščius vartus ir perėmė net 11 kamuolių.

2021 m. rugsėjo 2 d. rungtynėse prieš FC Džiugas nuo Rakašiaus kamuolys įskriejo į vartus ir rezultatas tapo žemaičių naudai (1:0). Rungtynės baigėsi lygiosiomis 1:1.

2022 m. perėjo į „Garliavos“ klubą, kuris debiutavo Pirmoje lygoje. Tapo šios ekipos kapitonu. Sužaidė visose 30 Pirmos lygos rungtynių ir pasižymėjo pelnydamas penkis įvarčius. 

## Statistika
; A lygos ir Pirmos lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Pasiekimai
; Futbolo klubas „Nevėžis“
* Pirmos lygos laimėtojas: 2020 m.

; asmeniniai įvertinimai
* Išrinktas naudingiausiu 2022 m. sezono FK Garliava žaidėjų.

## Šaltiniai

## Nuorodos
* Transfermarkt
* SOCCERWAY
* alyga.lt svetainė
* lietuvosfutbolas.lt
Kėdainių SC-Ateitis

**Kėdainių sporto centras** – krepšinio klubas, atstovaujantis Kėdainių miestui, rungtyniaujantis NKL. Įkurtas 2015 metais. Šios ekipos tikslas – suteikti progą tobulėti kėdainiškiams arba Kėdainiuose gimusiems ir augusiems krepšininkams.

Didžiausi pasiekimai: RKL B diviziono aukso medalis 2017 m. ir pirmoji vieta B divizione pagal reguliariojo sezono rezultatus dėl COVID-19 pandemijos nutrauktame 2019-2020 m. sezone.

## Pavadinimų kaita
* 2015–2016 – *Kėdainių SC-„Ateitis“*
* 2016–2017 – *Kėdainių SC-„Nevėžis“*
* 2017–2019 – *Kėdainių SC-„Balticum“*
* 2019–2020 – *Kėdainių SC-„Ateitis-Balticum“*
* 2020–2022 – *Kėdainių SC-„Ateitis“*
* nuo 2022 – *Kėdainių sporto centras*

## Klubo pasiekimai

## Šaltiniai

## Nuorodos
* Feisbuko paskyra
* Oficiali RKL svetainė
Martynas Medelinskas

**Martynas Medelinskas** (g. 1998 m. birželio 16 d. Kėdainiuose) – Lietuvos futbolininkas, gynėjas.

## Karjera
Žaidė Ekrano jaunimo komandoje 2014 m. bei Panevėžio FA ekipoje.

2015 m. išvyko į Nyderlandus (Willem II U19), vėliau į Belgiją (Royal Antwerp FC U21), bei Švediją (Piteå IF).

2020 m. žaidė Kauno Žalgirio dublerių ekipoje Kauno Žalgiris B. Būdavo registruojamas ir A lygos rungtynėms, tačiau aukščiausioje šalies lygoje nesužaidė nė minutės.  

2021 m. žaidė Nevėžio ekipoje, kuri debiutavo A lygoje. 2021 m. kovo 6 d. rungtynėse prieš DFK Dainava debiutavo A lygoje. Tapo vienu iš pagrindinių ekipos žaidėjų.

2021 m. vasarą persikėlė į Belgiją ir tapo Royal Cappellen FC nariu.

## Statistika
; A lygos ir Pirmos lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Rinktinės
; U-19 rinktinė
2016 m. buvo pakviestas į Lietuvos U-19 rinktinę. Žaidė prieš Estijos, Latvijos ir Suomijos bendraamžius Baltijos taurės turnyre.

Europos kvalifikacinės atrankos turnyro rungtynėse prieš Austrijos U-19 rinktinę Medelinskas pelnė du įvarčius, bet Lietuva nusileido austrams rezultatu 2:3.

; Lietuvos U-21 rinktinė
2017 m. rugsėjo 5 d. sužaidė U-21 rinktinės sudėtyje prieš Danijos bendraamžius. Lietuviai pralaimėjo 0:6..

## Šaltiniai

## Nuorodos
* transfermarkt
* Soccerway
* alyga.lt
* lietuvosfutbolas.lt
* Globalsportsarchive
Islandijos futbolas 2021 m.

**[[Islandija|Islandijos]] futbolo varžybos [[2021]] m.**
*  prasidėjo 2021 m. balandžio 29 d., o baigėsi 2021 m. rugsėjo 25 d. 
* s turnyras prasidėjo 2021 m. pavasarį, finalas įvyko 2021 m. spalio 16 d.
* s turnyras prasidėjo pavasarį, bet pusfinalio kovos nebevyko dėl pandemijos grėsmių.

## 2021 m. Úrvalsdeild
* **Úrvalsdeild karla** arba **Pepsi-deild karla** – aukščiausioji futbolo lyga.
* Čempionatas vyko pandemijos sąlygomis. Jame dalyvavo 12 komandų. 

Komandos:
# **[[KR Reykjavík|KR Reykjavik]]**
# **[[Breiðablik UBK|Breiðablik]]**
# **[[FH Hafnarfjörður]]**
# **[[Stjarnan FC|Stjarnan]]**
# **[[KA Akureyri]]**
# **[[Valur Reykjavík]]**
# **[[Fylkir Reykjavík]]**
# **[[Víkingur Reykjavík]]**
# **[[HK Kópavogur]]**
# **[[ÍA Akranes]]**
#  **[[Keflavík ÍF|Keflavik]]** (pateko iš 2020 m. 1. deild karla);
#  **[[Leiknir Reykjavík]]** (pateko iš 2020 m.1. deild karla);
 **[[ÍF Grótta]]** (iškirto po 2020 m. sezono);
 **[[Fjölnir Reykjavík]]** (iškirto po 2020 m. sezono);

### Galutinė lentelė


## 2021 m. 1. deild karla
* **1. deild karla** – antros pakopos pirmenybės. Vyko pandemijos sąlygomis.
* 2021 m. dalyvavo 12 komandų.
### Galutinė lentelė
* Fram Reykjavik tapo nugalėtojais ir pateko į aukščiausią šalies lygą.
* IBV liko antroje vietoje, tačiau pateko į aukščiausią lygą.

## [[Úrvalsdeild kvenna]]
* Úrvalsdeild kvenna – aukščiausioji moterų futbolo lyga šalyje.
* 2021 m. dalyvavo 10 ekipų.
### Galutinė lentelė
* „Valur“ klubo merginos tapo čempionėmis.

## 2021 m. [[Islandijos futbolo taurė]]
* **s turnyras** prasidėjo 2021 m. pavasarį, finalas įvyko 2021 m. spalio 16 d.
* Finale susitiko ÍA Akranes ir Víkingur Reykjavík.
### Finalo rungtynės
----

* **[[Víkingur Reykjavík|Vikingur]] nugalėjo varžovus rezultatu 3:0 ir iškovojo šalies futbolo taurę.**
----

## 2021 m. [[Islandijos futbolo lygos taurė|Lygos taurė]]
* **2021 m. [[Islandijos futbolo lygos taurė]]**, tai 26-asis priešsezoninis turnyras.
* Turnyras prasidėjo pavasarį, bet pusfinalio kovos nebevyko dėl pandemijos grėsmių.

## Šaltiniai

## Nuorodos
* Ksi.is svetainė 
* RSSSF duomenų bazė
* RSSSF duomenų bazė (2021 m. sezonas)
* Soccerway (2021 m. aukščiausia lyga)
* Soccerway (2021 m. II pakopa)
* fctables.com (Turnyrinės lentelės)
Lukas Berednikovas

**Lukas Berednikovas** (g. 1999 m. rugsėjo 5 d.) – Lietuvos futbolininkas. Žaidžia puolėjo pozicijoje.

## Karjera
Nuo 2015 m. atstovauja Kėdainių „Nėvėžio“ ekipai. Žaidė Nevėžis B komandoje, o vėliau pateko į pagrindinę sudėtį. Nuo 2016 m. rungtyniavo Pirmoje lygoje.

2021 m. žaidė „Nevėžio“ ekipoje, kuri debiutavo A lygoje. Žaidėjo debiutas įvyko 2021 m. kovo 6 d. rungtynėse prieš DFK Dainava.

2021 m. rugpjūčio 22 d. A lygos rungtynėse prieš „Sūduvos“ klubą užsidirbo raudoną kortelę ir kėdainiečiai rungtynes baigė mažumoje. Galutinis rungtynių rezultatas 2:0 marijampoliečių naudai.

2022 m. tęsė karjerą „Nevėžio“ klube, kuris buvo perkeltas į Pirmą lygą. 2025 m. „Nevėžis“ iškrito į Antrą lygą.

2026 m. žaidėjo „Nevėžio“ klube sudėtyje nebeliko.

## Statistika
; A lygos ir Pirmos lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Pasiekimai
; Futbolo klubas „Nevėžis“
* Pirmos lygos laimėtojas: 2020 m.

## Šaltiniai

## Nuorodos
* transfermarkt.com
* Soccerway
* alyga.lt
* lietuvosfutbolas.lt
Airijos futbolas 2021 m.

**[[Airijos futbolas]] [[2021]] m.**
*  prasidėjo 2021 m. vasario d., baigėsi lapkričio 19 d.;
* s turnyras prasidėjo 2021 m. pavasarį, finalas įvyko lapkričio 28 d.;
* s turnyras dėl pandemijos grėsmių nevyko.

## Lygos
### Premier divizionas

Pirmenybės vadinosi Premier divizionu (, *SSE Airtricity League Premier Division*), 37–asis sezonas, vadinamas Premier divizionu. Lygoje žaidė 10 komandų, praėjusiame sezone žaidusius Cork City ir Shelbourne FC klubus pakeitė Drogheda United ir Longford Town. Shamrock Rovers FC iškovojo čempionų titulą. Galutinė lentelė:

* (N) – Premjer diviziono naujokai.

Pereinamosiose rungtynėse dėl išlikimo Premjer divizione kovojo Waterford FC ir UCD Dublin. UCD nugalėjo varžovus ir iškovojo teisę žaisti Premjer divizione.

### I divizionas

I divizionas – antros pakopos pirmenybės (). Pirmosios rungtynės sužaistos 2021 m. vasario mėn. Lygoje dalyvavo 10 komandų, į aukščiausią lygą patekusius Drogheda United ir Longford Town pakeitė Shelbourne FC ir Cork City. Shelbourne FC tapo pirmenybių nugalėtojais ir buvo perkelti į Premjer divizioną. University College Dublin AFC tapo atkrintamųjų turnyro nugalėtojais ir kovojo pereinamosiose rungtynėse dėl patekimo į Premjer divizioną. Galutinė lentelė:



## Taurės
### Nacionalinė taurė

Turnyras prasidėjo 2021 m. pavasarį, finalo rungtynės įvyko 2021 m. lapkričio 28 d. tarp Bohemian Dublin ir Saint Patrick's Athletic FC. Finale pagrindinis rungtynių laikas baigėsi esant lygiam rezultatui 0-0. Rungtynės buvo pratęstos, tačiau komandos pelnė po įvartė ir vėl buvo lygu (1-1). Baudinių seriją rezultatu 4-3 laimėjo Saint Patrick's Athletic FC ir iškovojo šalies futbolo taurę.

----

----

----
----

----

### Lygos taurė

Turnyras dėl pandemijos grėsmių nevyko.

### Supertaurė

Sezono atidarymo rungtynėse dėl trofėjaus varžėsi praėjusio sezono čempionai ir taurės laimėtojai.

## Šaltiniai

## Nuorodos
* Ireland 2021-30 (Claudionicoletti.eu)
* Ireland 2021 (Rsssf.org)
* Premjer divizionas Soccerway 
* Pirmasis divizionas Soccerway
Džiugas Paršonis

**Džiugas Paršonis** (1967 m. gegužės 23 d. Vilniuje – 2021 m. balandžio 24 d. ten pat) – Lietuvos žurnalistas, VU dėstytojas.

## Biografija
1992 m. baigė žurnalistikos magistro studijas Vilniaus universitete. 1987–1988 m. dirbo jaunimo žurnale „Aušrinė“. 1990–1995 m. buvo dienraščio „Vilniaus laikraštis“ leidybos skyriaus vedėjas. 

1991–1992 m. dirbo radijo stotyje M-1. 1992 m. buvo „Baltic News Service“ užsienio naujienų redaktorius. 1993 m. dirbo redaktoriumi, reklamos autoriumi Lietuvos banko leidybos grupėje. 1995–1996 m. buvo Atviros visuomenės fondo Lietuvoje viešųjų ryšių koordinatorius. 1997–2000 m. dirbo žurnale „Naujoji komunikacija“. Be to, dirbo reklamos agentūrose. 

1994–1999 ir 2008 m. buvo Vilniaus universiteto Komunikacijos fakulteto Žurnalistikos instituto lektorius. Nuo 2007 m. skelbė straipsnius tinklaraštyje *www.nezinau.lt.* Projektas gyvavo iki 2011 m.

Ypač domėjosi elektronine komunikacija, socialine žiniasklaida, skaitmenine leidyba, tinklaraščiais ir socialiniais projektais, interneto teise. Priklausė Lietuvos žurnalistų sąjungai.

## Šaltiniai
Eteoklis

**Eteoklis** () – graikų mitologijos personažas, Tėbų valdovas, Oidipo ir Jokastės sūnus.

Pasakojama, kad tėvui palikus Tėbų miestą, jį Eteoklis drauge su broliu Polineiku valdė pakaitomis. Vis dėlto broliai ėmė ginčytis tarpusavyje ir Polineikas pabėgo pas Adrastą. Šis surengė septyneto žygį prieš Tėbus. Žuvus daugeliui didvyrių, Eteoklis ir Polineikas nutarė ginčą išspręsti stodami į dvikovą. Ji baigėsi abiejų brolių mirtimi.

Eteoklio sūnus – Laodamantas.

## Šaltiniai
Bangenė-Aivera

**Panevėžio „Bangenė-Aivera“** – tai krepšinio klubas, atstovaujantis Panevėžio miestui ir dalyvaujantis RKL pirmenybėse. Klubas įkurtas 1991 metais, o didžiausias pasiekimas Regionų krepšinio lygoje užimta ketvirtoji vieta.

Komandos vardas spaudoje nuskambėjo ir nelabai malonioje situacijoje, kuomet 2013-2014 m. RKL sezono pradžioje, rungtynių metu tarpusavyje susimušė du „Bangenės-Aiveros“ žaidėjai.

Taip pat, komandos žaidėjų pagrindu suformuota 3x3 ekipa tapo RKL organizuoto turnyro nugalėtoja.

## Pavadinimų kaita
* 2005–2007 – *Panevėžio „Bangenės miškas-Aivera“*
* 2007–2015 – *Panevėžio „Bangenė-Aivera“*
* 2015–2016 – *Panevėžio r. „Aukštaitija“*
* 2016–2020 – *Panevėžio „Bangenė-Aivera“*
* 2020-dabar – *Panevėžio „Bangenė-Aivera-R.Sargūno SG“*

## Klubo pasiekimai

## Žymiausi žaidėjai ir treneriai

* Ernestas Ežerskis

## Šaltiniai

## Nuorodos
* Feisbuko paskyra
* Oficiali RKL svetainė
Jeffrey Sarpong

**Džefris Nana Darkas Sarpongas** (*Jeffrey Nana Darko Sarpong*; g. 1988 m. rugpjūčio 3 d.) – Nyderlandų futbolininkas, saugas. Atstovavo „Panevėžio“ klubui.

## Karjera
Žaidė Nyderlanduose, 1995–2005 m. rungtyniavo Axaj klubo jaunimo ekipose. Debiutavo ir pagrindinėje klubo komandoje.

Rungtyniavo Ispanijos, Naujosios Zelandijos, Turkijos (Elazığspor) bei Graikijos (Véroia, AO Xanthi) klubuose.

2015 m. rugpjūčio pabaigoje persikėlė į Naujosios Zelandijos Velingtono „Phoenix“ klubu.

### FK Panevėžys
2021 m. žaidėjas tapo FK Panevėžys nariu. Debiutavo 2021 m. kovo 7 d. rungtynėse prieš Sūduva, kurias panevėžiečiai laimėjo rezultatu 1-0. Pasirodė aikštėje 84 min. po keitimo ir žaidė iki rungtynių pabaigos. Pasižymėjo įvarčiu 2021 m. balandžio 29 d. į Džiugo vartus. Žaidėjas išrinktas į simbolinę XV (15) turo rinktinę.

LFF taurės 2021 m. turnyre aštuntfinalio rungtynėse prieš Kauno Žalgirį, kurios įvyko 2021 m. birželio 16 d., pasižymėjo dviem įvarčiais. Pagrindinis laikas ir pratęsimas baigėsi esant lygiam rezultatui 2:2. Galiausiai, įmušė baudinį baudinių serijoje ir svarbiai prisidėjo, kad FK Panevėžys patektų į kitą etapą.

2021 m. spalio 27 d. rungtynėse prieš FK Kauno Žalgiris pasižymėjo pelnydamas įvartį (55 min. ) ir rezultatas tapo 1:0 panevėžiečių naudai. Vėliau varžovai išlygino rezultatą. Rungtynės baigėsi lygiosios 1:1. Kauniečiai išsaugojo gan saugų atstumą nuo artimiausių persekiotojų.

2021 m. gruodžio mėn. buvo pratęsta sutartis su žaidėju ir 2022 m. sezonui.

2022 m. spalio 2 d. pasižymėjo pelnydamas du įvarčius. Abu įvarčiai krito pačioje rungtynių pabaigoje, jau per pridėtą laiką.

2022 m. gruodžio mėn. sutartis buvo pratęsta dar metams.

2023 m. kovo 5 d. A lygos rungtynėse prieš Gargždų „Bangą“ oficialiai debiutavo „Panevėžio“ klube . Panevėžiečiai sutriuškino varžovus rezultatu 4:0. Žaidėjas pelnė pirmą rungtynių įvartį, o vėliau atliko rezultatyvų perdavimą.

2024 m. sausio mėn. pranešta, kad futbolininkas lieka klube.

2024 m. rugsėjo 1 d. oficiali klubo svetainė pranešė, kad žaidėjas palieka „Panevėžį“.

## Statistika
; A lygos statistika

Spalvų reikšmės:
:  rungtyniavo A lygoje;

## Laimėjimai
; **su [[FK Panevėžys]]**
* **[[A lyga|A lygos]] čempionas**: 2023 m.
* LFF taurės finalininkas: 2021 m.
*  **Supertaurės laimėtojas**: 2021, 2024 m.
* A lygos trečioji vieta: 2022 m.

; Asmeniniai įvertinimai
* Išrinktas į simbolinę 2023 m. A lygos žaidėjų rinktinę.

## Išnašos

## Nuorodos
* alyga.lt svetainė
* Transfermarkt
* fk-panevezys.lt
* lietuvosfutbolas.lt
* Globalsportsarchive
Karolis Rukuiža

**Karolis Rukuiža** (g. 1999 m. kovo 16 d.) – Lietuvos futbolininkas. Žaidžia gynėjo pozicijoje.

## Karjera
Žaidė Kėdainių „Nevėžio“ klube nuo 2014 m. Atstovaudavo šio klubo jaunimo komandai (Nevėžis B), kuri žaidė Antroje lygoje. 2020 m. tapo Pirmos lygos nugalėtoju, atstovaudamas Kėdainių „Nevėžiui“.

2021 m. žaidė Nevėžio ekipoje, kuri debiutavo A lygoje. 2021 m. kovo 6 d. rungtynėse prieš DFK Dainava debiutavo A lygoje.

2022 m. tęsė karjerą klube, kuris buvo perkeltas į Pirmą lygą.

## Statistika
; A lygos ir Pirmos lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Pasiekimai
; Futbolo klubas „Nevėžis“
* Pirmos lygos laimėtojas: 2020 m.

## Šaltiniai

## Nuorodos
* transfermarkt
* Soccerway
* alyga.lt
* lietuvosfutbolas.lt
* Globalsportsarchive
Danas Šimkevičius

**Danas Šimkevičius** (g. 2003 m. kovo 31 d.) – Lietuvos futbolininkas, vartininkas. 

## Karjera
Nuo 2019 m. žaidėjas priklausė „Panevėžio“ klubui. A lygoje 2019 ir 2020 m. nesužaidė nei minutės, nors būdavo registruojamas rungtynėms. Žaisdavo Panevėžys B ir Panevėžio FA ekipose.

2021 m. pirmose sezono rungtynėse pagrindinis panevėžiečių vartininkas Rafael Broetto patyrė traumą ir buvo pakeistas. Tose rungtynėse į vartus stojo Šarūnas Jurevičius, tačiau nuo antrojo turo pagrindiniu vartininku tapo Šimkevičius. Supertaurės rungtynėse visas rungtynes vartus gynė Danas Šimkevičius, tačiau baudinių serijoje į vartus stojo Rafael Broetto, kuris tapo šių rungtynių didvyriu. Gegužės mėn. Danas Šimkevičius pateko į simbolinę savaitės rinktinę. Rungtynėse prieš Džiugą surinko 231 „InStat“ naudingumo balą.

2021 m. rugsėjo mėn. pranešta, kad sutartis su žaidėju pratęsta iki 2024 m.

2024 m. vasario 6 d. pranešta, kad sutartis su futbolininku nebuvo pratęsta.

2024 m. vasario mėn. tapo žinoma, kad futbolininkas atstovaus „Ekrano“ klubui.

2025 m. sezone prisijungė prie VFA. Akademijos pagrindinė vyrų komanda debiutavo Antros lygos B dizizione. 2025 m. kovo 29 d. pagrindinė vyrų komanda debiutavo Antros lygos rungtynėse prieš Kauno „Fortūną“. Danas Šimkevičius gynė komandos vartus ir svariai prisidėjo prie triuškinančios vilniečių pergalės rezultatu 5-0. 2026 m. vasarį klubas pranešė kad žaidėjas išvyko iš klubo.

## Statistika
; A lygos statistika

Spalvų reikšmės: 
: Ekipa žaidė A lygoje;

## Laimėjimai
; **su [[FK Panevėžys]]**
* LFF taurės laimėtojas: 2020.
* LFF Supertaurės laimėtojas: 2021 m.

; asmeniniai pasiekimai
* Geriausias 2021 m. balandžio mėnesio jaunasis žaidėjas.

## Išnašos

## Nuorodos
* alyga.lt svetainė 
* Soccerway
* Transfermarket
* lietuvosfutbolas.lt
* Globalsportsarchive
G. Vagnoriaus ministrų kabinetas

**Gedimino Vagnoriaus ministrų kabinetas** – 3-asis Lietuvos vyriausybės kabinetas nuo nepriklausomybės atkūrimo 1990 m.

## Istorija

### Sausio įvykiai ir naujos vyriausybės darbo pradžia
1991 m. sausio 13 d. Vilniuje vyko kruvini sausio įvykiai. Ministras pirmininkas Albertas Šimėnas nepasirodė tą dieną rengiamuose posėdžiuose ir niekas negalėjo jo rasti (vėliau paaiškėjo, kad jis paliko Vilnių ir naktį praleido Druskininkuose), todėl Aukščiausioji Taryba – Atkuriamasis Seimas iškart jį ir jo kabinetą atleido ir į vyriausybės vadovo pareigas paskyrė ekonomistą, signatarą ir deputatą Gediminą Vagnorių. Jo vadovaujamas kabinetas darbą *de facto* pradėjo iškart, nuo 1991 m. sausio 13 d., nors programa patvirtinta ir įgaliojimai veikti suteikti buvo tik 1991 m. birželio 13 d.

### Darbo eiga ir nesutarimai, atsistatydinimas
Ministrų kabinetas dirbo ilgiau nei metus, jo grūtį daugiausia lėmė daugumos pasikeitimas. G. Vagnorius buvo „Jungtinės Sąjūdžio“ parlamentinės grupės narys, kurios nariai iki 1991 m. pabaigos ir 1992 m. pradžios perėjo į „Nuosaikiųjų frakciją“. Tokie pakitimai vyriausybę padarė mažuma ir taip įsigalėjo „naujoji dauguma“ (iš centro ir kairiųjų jėgų susiformavusi dauguma). Galiausiai 1992 m. liepos 14 d. G. Vagnorius ir jo kabinetas turėjo atsistatydinti. Į G. Vagnoriaus poziciją po savaitės buvo paskirtas verslininkas, mokslų daktaras, signataras ir kabineto ministras Aleksandras Algirdas Abišala, kuris ir suformavo 4-ąją vyriausybę.
### Darbo rezultatai: reformos
G. Vagnoriaus kabinetas pradėjo reformas, būtinas norint pereiti į rinkos ekonomiką, įskaitant valstybės turto ir kolūkių privatizavimą, valiutos reformą. Tačiau kai kurios pertvarkos buvo kritikuojamos kaip skubotos ir neefektyvios, kaltinamos dėl greito ekonominės veiklos nuosmukio.

## Kabinetas
Šie ministrai dirbo trečiajame ministrų kabinete:

## Išnašos
Jeremy Fernandes

**Džeremis Fernandešas** (*Jeremy Fernandes*; g. 1995 m. rugpjūčio 14 d.) – Nyderlandų futbolininkas kilęs iš Žaliojo Kyšulio, gynėjas. 2021 m. atstovavo Telšių „Džiugui“. Kviečiamas į Žaliojo Kyšulio nacionalinę rinktinę, bet joje nėra sužaidęs oficialių rungtynių.

## Karjera
Žaidė Nyderlanduose: Dordrecht U19, BVV Barendrecht U19, Brabant U21, FC Den Bosch ekipose. Buvo išvykęs į Latviją (FK Jelgava).

### FC Džiugas
2021 m. pasirašyta suratis su „Džiugo“ klubu. Debiutavo A lygoje 2021 m. kovo 6 d. prieš Hegelmann.

2021 m. birželio 15 d. LFF taurės aštuntfinalio rungtynėse prieš Be1 NFA pasižymėjo įvarčiu ir padėjo Telšių „Džiugui“ nugalėti varžovus rezultatu 6:0.

Žaidėjas buvo išrinktas į simbolinę XXI (21) turo rinktinę. 15 kamuolių perėmęs gynėjas užfiksavo geriausią rezultatą 21-ajame ture. Be to, atliko rezultatyvų perdavimą.

2021 m. rugsėjo 18 d. rungtynėse prieš FK Žalgiris pasižymėjo įvarčiu ir prisidėjo prie žemaičių klubo pergalės prieš čempionus.

2021 m. spalio 24 d. rungtynėse prieš DFK Dainava pasižymėjo pelnydamas įvartį, tačiau dzūkai nugalėjo žemaičius rezultatu 3:2.

## Statistika
; A lygos statistika

Spalvų reikšmės: 
: rungtyniavo A lygoje;

## Išnašos

## Nuorodos
* lietuvosfutbolas.lt
* Transfermarkt
* alyga.lt svetainė
* Globalsportsarchive
Nasko Milev

**Naskas Milevas** (*Nasko Milev*; g. 1996 m. liepos 18 d.) – Bulgarijos futbolininkas, puolėjas. 

## Karjera
Žaidė Bulgarijoje: Plovdivo „Botev“, Sofijos „Slaviâ“, Bistricos „Vitoša“, Sofijos „Lokomotiv“ klubuose.

### FC Džiugas
2021 m. sutartis buvo pasirašyta su Džiugu. Debiutavo A lygoje 2021 m. kovo 6 d. prieš Hegelmann. 2021 m. kovo 21 d. pelnė debiutinį įvartį A lygoje rungtynėse prieš DFK Dainava.

2021 m. birželio 15 d. LFF taurės aštuntfinalio rungtynėse prieš Be1 NFA pasižymėjo įvarčiu ir padėjo Telšių „Džiugui“ nugalėti varžovus rezultatu 6:0.

2021 m. liepos 3 d. rungtynėse prieš Kauno rajono „Hegelmann Litauen“ pasižymėjo įvarčiu ir padėjo Telšių „Džiugui“ nugalėti varžovus rezultatu 2:1. Bulgaras pelnė antrą rungtynių įvartį ir telšiškiai išsiveržė į priekį 2:0, o galutinis rezultatas 2:1 žemaičių naudai.

2021 m. liepos 30 d. rungtynėse prieš Bangą pasižymėjo įvarčiu, tačiau mažumoje likę telšiškiai pralaimėjo rezultatu 1:2.

2021 m. rugpjūčio 18 d. LFF taurės turnyro ketvirtfinalio rungtynėse prieš „Panevėžio“ klubą pasižymėjo įvarčiu, bei išvedė žemaičius į priekį 1:0, tačiau telšiškiai pralaimėjo rezultatu 1:3 ir iškrito iš tolimesnių kovų.

2021 m. rugsėjo 11 d. pasižymėjo įvarčiu prieš FK Sūduva.

### FK Panevėžys
2022 m. sausio mėn. pranešta, kad atstovaus „Panevėžio“ klubui.

2022 m. kovo 6 d. oficialiai debiutavo panevėžiečių gretose A lygos rungtynėse prieš „Riterių“ klubą.

2022 m. balandžio 16 d. pelnė įvartį rungtynėse prieš FA Šiauliai.

2022 m. rugpjūčio 27 d. rungtynėse prieš Džiugo klubą pelnė du įvarčius.

2023 m. sausio 5 d. tapo žinoma, kad žaidėjas palieka „Panevėžio“ klubą.

### Vėlesnė karjera
2023 m. atstovavo KF Shkëndija (Šiaurės Makedonija). 2023–2024 m. priklausė SC Gjilani (Kosovas). Nuo 2024 m. rungtyniavo FK Krumovgrad (Bulgarija).

## Statistika
; A lygos statistika

Spalvų reikšmės: 
: rungtyniavo A lygoje;

## Laimėjimai
; **su [[FK Panevėžys]]**
* A lygos trečioji vieta: 2022 m.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Martynas Vasiliauskas (1997)

**Martynas Vasiliauskas** (g. 1997 m. lapkričio 19 d.) – Lietuvos futbolininkas, saugas.

## Karjera
Karjeros pradžioje, nuo 2015 m., žaidė PFA ekipoje ir būdavo kviečiamas į FK Panevėžys pagrindinę komandą.

2016 m. pirmoje pusėje žaidė FK Panevėžys, bei PFA ekipose. O persikėlė į FK Džiugas Telšiai 2016 m. antroje pusėje.

### [[FK Kauno Žalgiris|Kauno Žalgiris]]
Profesionalo karjerą pradėjo Kauno Žalgiris ekipoje. 2017 m. A lygoje sužaidė 7 rungtynes. Daugiau laiko žaisdavo dublerių ekipoje.

### [[FK Nevėžis Kėdainiai|Nevėžis]]
2017 m. vasarą iš Kauno persikėlė į Kėdainius. Ir žaidė Nevėžis B ir Nevėžio pagrindinėje komandoje.

### Telšių „Džiugas“
Nuo 2020 m. atstovavo „Džiugo“ klubui. 2021 m. žemaičių ekipa pateko į A lygą. A lygoje debiutavo kovo 3 d. prieš FC Hegelmann Litauen.

2021 m. gegužės 27 d. rungtynėse prieš FK Sūduva pasižymėjo įvarčiu. Po žaidėjo smūgio rezultatas tapo 2:0 telšiškių naudai. Galutinis rungtynių rezultatas 2:1. Žemaitijos ekipa iškovojo pergalę prieš A lygos lyderius. Išrinktas į simbolinę XVI (16) turo rinktinę.

Pratęsta sutartis ir 2022 m. sezonui. 2022 m. A lygoje sužaidė septyniolika rungtynių.

2023 m. sausio mėn. tapo aišku, kad pratęsta sutartis su „Džiugo“ klubu. 2024 m. sausio mėn. sutartis pratęsta.

2024 m. sezono pradžią praleido dėl traumos. Į rikiuotę grįžo 2024 m. gegužės 25 d. A lygos rungtynėse prieš FC Hegelmann. Rungtynes pradėjo ant atsarginių suolelio, o aikštelėje pasirodė po keitimo pačioje rungtynių pabaigoje. Kauno rajono atstovai nugalėjo varžovus rezultatu 2-1.

2024 m. liepos mėn. tapo žinoma, kad futbolininkas nuomos pagrindais keliasi į Mažeikių „Atmosferą“. 2025 m. sausio 15 d. pranešta, kad futbolininkas grįžta į „Džiugo“ klubą.

2026 m. sausio 7 d. paskelbta, kad futbolininkas paliko Telšių klubą.

### Mažeikių „Atmosfera“
Futbolininkas žaidė klube 2024 m. sezone nuomos pagrindais. 2026 m. sausį sugrįžo į Mažeikius ir pasirašė su FK Atmosfera sutartį.

## Statistika
; A lygos statistika

Spalvų reikšmės: 
: rungtyniavo A lygoje;

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
* fcdziugas.lt svetainė
Mano žmona ragana

**Mano žmona ragana** () – 1980 m. Italijoje sukurta komedija.

## Siužetas

1656 m. Ragana Finičela buvo sudeginta ant laužo. Jos mylimasis, demonas Asmodėjas užkeikia, kad po daugiau daugelio metų ji vėl prisikeltų ir padėtų atkeršyti nuosprendžio kaltintojui popiežiui Emilijui Alteri.

Praeina daugiau kaip 300 metų. Daktaras Emilijus ketina susituokti su Tania, tačiau apsireiškusi Finičela sugiauna sutuoktuves, duodama jam išgerti meilės gėrimo, priverčiančio įsimylėti ją pačią. Jos tikslas – sužlugdyti daktarą, kuris yra tolimas popiežiaus giminaitis ir palikuonis. Emilijus palieka Tanią ir pameta galvą dėl Finičelos, tačiau po kurio laiko ji supranta, kad Emilijaus jausmai jai tikri, nes šis neišgėrė duoto eliksyro. Pamiršusi savo priesaiką Asmodėjui, Finičela nusprendžia susituokti su Emilijumi. Jie išvyksta į Paryžių, tačiau čia apsireiškia pats Asmodėjas, neketinantis atsisakyti keršto, kurio jis laukė 300 metų.

## Pagrindiniai aktoriai
: *Aktorius – vaidmuo*
* Renato Pozzetto – Emilijus 
* Eleonor Giorgi – Finičela
* Lia Tanzi – Tania
* Enrico Papa – Roberto
* Helmut Berger – Asmodėjas
* Rita Calderoni – sekretorė
* Sveva Altieri
* Renzo Rinaldi
* Serena Grandi

## Šaltiniai
Žalanašas

**Žalanašas** () – gyvenvietė pietų vidurio Kazachstane. 

Iš pradžių tai būta žvejų gyvenvietės, tačiau Aralo jūra, ant kurios kranto ši gyvenvietė buvo įsikūrusi, nuseko, tad dabar Žalanašas yra už keleto kilometrų nuo išlikusios Aralo jūros dalies. Gyvenvietė buvo tapusi turistų traukos objektu. Jūrai atsitraukus, dykumoje liko stovėti laivų korpusai. Visgi šie korpusai buvo išardyti metalo laužui, belikęs tik jų dugnas (2017 m. duomenimis). Gyvenvietės ekonomikos pagrindas – kupranugarininkystė.

## Gyventojai
1999 m. Žalanaše gyveno 669 žmonės (338 vyrai ir 331 moteris). 2009 m. gyventojų surašymo duomenimis, čia gyveno 681 žmogus (345 vyrai ir 336 moterys).

## Išnašos
Vardas (2012 filmas)

**Vardas** () – 2012 m. sukurta komedija pagal to paties pavadinimo pjesę. Šios autoriai Alexandre de La Patellière ir Matthieu Delaporte yra ir filmo režisieriai.

## Pagrindiniai aktoriai
: *Aktorius – vaidmuo*
* Patrick Bruel – Vincent 
* Valérie Benguigui – Élisabeth 
* Charles Berling – Pierre 
* Guillaume de Tonquédec – Claude 
* Judith El Zein – Anna 
* Françoise Fabian – Françoise 

## Turinys

Penketas draugų susirenka vakarienės ta proga, kad Vincentas ir Ana laukia pirmagimio. Paklaustas apie būsimą vardą, jis juokais pasako „Adolfas“ (su „ph“ – Adolphe), tačiau kitiems tai neatrodo protinga, nes vardas siejasi su Adolfu Hitleriu. Užverda diskusija, kurios metu draugai bando perkalbėti Vincentą, o šis randa vis naujų argumentų, kol galiausiai draugiška vakarienė virsta santykių aiškinimu ir senų nuoskaudų iškėlimu į viešumą.

## Apdovanojimai

## Šaltiniai
100 išsaugotinų Italijos filmų

**100 išsaugotinų Italijos filmų** () – kino juostų sąrašas, sudarytas siekiant įvardinti „100 filmų, kurie pakeitė kolektyvinę šalies atmintį 1942–1978 metais“. Projektas buvo įgyvendintas 2008 m. 65-ojo Venecijos kino festivalio skyriaus kartu su Kultūros ministerija () ir kino studija Cinecittà.

Filmų sąrašą sudarė laikraščio „Il Messaggero“ kritikas Fabio Ferzetti, režisierius Gianni Amelio ir kino kritikai bei rašytojai Gian Piero Brunetta, Giovanni De Luna, Gianluca Farinelli, Giovanna Grignaffini, Paolo Mereghetti, Morando Morandini, Domenico Starnone ir Sergio Toffetti.

## Filmų sąrašas
Juostos išdėstytos chronologine tvarka.

## Šaltiniai
Giuliana Lojodice

**Džulijana Lojodičė** (; g. 1940 m. rugpjūčio 12 d. Baryje) buvo italų kino, televizijos ir teatro aktorė. 

## Biografija
Kuomet Džiulijanai buvo 7, jos šeima persikrausė ir Bario į Romą, kur jos tėvas gavo teisininko darbą. Susidomėjusi aktoryste, 1955 m. ji gavo nedidelį vaidmenį Luchino Visconti pjesėje „Il crogiuolo“. Po metų Džulijana pradėjo mokytis Nacionalinėje dramos akademijoje, tačiau jos nebaigė.

Ji nebuvo labai aktyvi kine, tačiau daug filmavosi televizijoje, taip pat dirbo filmų dubliuotoja. Džulijos jaunesnioji sesuo Leda taip pat aktorė ir choreografė.

## Asmeninis gyvenimas
Džiulijanos santuoka su aktoriumi Mario Chiocchio baigėsi skyrybomis, nors jie ir susilaukė 2 vaikų (duktė Sabrina Chiocchio tapo drabužių dizainere). 
Antroji santuoka su 23 metais vyresniu aktoriumi Aroldo Tieri buvo sėkminga ir truko iki pat šio mirties 2006 m.

## Dalinė filmografija
* La dolce vita (1960)
* I terribili 7 (1963)
* Il giovedì (1964)
* Il morbidone (1965)
* Riusciranno i nostri eroi a ritrovare l'amico misteriosamente scomparso in Africa? (1968)
* Gyvenimas yra gražus (1997)
* Fuori dal mondo (1999)
* Riconciliati (2001)
* Il mare, non c'è paragone (2002)
* Una piccola impresa meridionale (2013)
* Il ricco, il povero e il maggiordomo (2014)

## Apdovanojimai
* Ciak d'oro – geriausia antrojo plano aktorė (1999)
* Ciak d'oro (nominacija) – geriausia antrojo plano aktorė (2014)
* Nastro d'argento (nominacija) – geriausia antrojo plano aktorė (2014)

## Nuorodos

* IMDb profilis

## Šaltiniai
Tosca D'Aquino

**Toska D'Akvino** (; g. 1966 m. birželio 10 d. Neapolyje) – italų TV laidų vedėja, komikė ir aktorė.

## Biografija
Savo karjerą padėjo gimtajame Neapolyje būdama 15, kuomet pasirodė keliose TV laidose. Vėliau ji išvyko į Romą, kur mokėsi Nacionalinėje dramos akademijoje. 1986 m. Toska pasirodė populiariame šeštadienio vakaro šou „Fantastico“, o 1988 m. debiutavo kino komedijoje „Rimini Rimini 2“.

Geriausiai žinoma atliekamais komiškais vaidmenimis, taip pat darbais televizijoje (TV šou „Torno Sabato“).

## Dalinė filmografija
* Rimini Rimini 2 (1988)
* Paganinis (1989)
* Tėvas Pijus (2000, TV filmas)
*  (2011)

## Nuorodos

* IMDb profilis

## Šaltiniai
Tania Zamparo

**Tania Zamparo** (g. 1975 m. rugpjūčio 16 d. Romoje) – italų TV laidų vedėja, buvusi aktorė ir konkurso Mis Italija nugalėtoja.

## Biografija
Tania yra studijavusi literatūrą. 2000 m. ji laimėjo grožio konkursą Mis Italija ir atstovavo šalį Mis Pasaulis rinkimuose Venesueloje. 

2004 m. ji nusifilmavo viename serialo „Tėvas Motiejus“ epizodų, vėliau atliko nedidelius vaidmenis režisieriaus Christiano Ceriello filmuose „Colori“ (2004) ir „Film D“ (2006). Aktorės karjera baigėsi 2007 m. pasirodymu seriale „Senti chi pensa“. 

Nuo 2005 m. rugsėjo iki 2007 m. birželio kartu su Luciano Rispoli „Canale Italia“  vedė TV programą „Tappeto Volante“. 2008 m. rugpjūtį Tania tapo kanalo „Sky Sport 24“, skirto tik sportui, viena iš vedėjų, 2009 m. lapkritį – 2010 m. birželį vedė TV žurnalą „Terzo Tempo“, skirtą regbiui, kanale „Sky Sport 2“. 

Dirbo įvairiuose TV kanaluose laidose, susijusiose su sportu. Pati Tania sako esanti SS Lazio gerbėja.

## Asmeninis gyvenimas
Nuo 2013 m. ji yra ištekėjusi už šveicarų verslininko Gianluigi Pacini Battaglia, su kuriuo susilaukė 2 vaikų. Šeima gyvena Lugane.

## Nuorodos

* IMDb profilis

## Šaltiniai
Boni ir Klaidas itališkai

**Boni ir Klaidas itališkai** () – 1983 m. Italijoje sukurta veiksmo komedija.

## Siužetas

Banko apiplėšimo metu gangsteriai pagrobia ne tik pinigus, bet su savimi paima ir du įkaitus: nevykėlį suvenyrų pardavėją Leo ir išsiblaškiusią merginą Rozetą, kuri be akinių nieko nemato. Bėgant įvyksta avarija, automobilis apsiverčia, o plėšikai lieka gulėti be sąmonės. Leo ir Rozeta pasinaudoja proga ir pasprunka kartu su pinigais. Dabar juos persekioja ne tik gangsteriai, bet ir policija, mananti, kad Leo ir Rozeta yra tikrieji banko plėšikai.

## Pagrindiniai aktoriai
: *Aktorius – vaidmuo*
* Paolo Villaggio – Leo
* Ornella Muti – Rezeta
* Jean Sorel – policijos kapitonas
* Ferdinando Murolo
* Antonio Allocca
* Antonio Basile
* Loris Bazzocchi

## Šaltiniai
Tai įstatymas (filmas)

**Tai įstatymas** () – 2017 m. Italijoje sukurta politinė komedija. 

Filmo pavadinimas gali reikšti ir vasaros laiką.

## Turinys

Pjetramarėje, nedideliame Sicilijos miestelyje, vyksta mero rinkimai, kuriuose dalyvauja dabartinis meras, korumpuotas ir tarnaujantis mafijai, bei profesorius, norintis sąžiningumo ir padorumo politikoje. Profesorius laimi ir pradeda įgyvendinti savo sąžiningumo politiką, tačiau netrukus žmonės nuo jo nusisuka, nes naujoji mero politika reiškia, kad į smulkius nusižengimus nebežiūrima pro pirštus, visi turi mokėti baudas bei mokesčius, nebeveikia giminystės ir pažinčių ryšiai, prie kurių žmonės buvo įpratę per daugelį metų. Galiausia net artimiausi mero pagalbininkai neapsikentę paslapčia pradeda organizuoti šmeižto kampaniją, kad profesorius būtų priverstas atsistatydinti.

## Pagrindiniai aktoriai
: *Aktorius – vaidmuo*
* Ficarra – Salvo
* Picone – Valentino
* Vincenzo Amato
* Antonio Catania
* Eleonora De Luca
* Leo Gullotta
* Barbara Bacci

## Apdovanojimai
* Ciak d'oro (nominacija) – geriausias scenarijus, geriausias prodiuseris
* Nastro d'argento – geriausia komedija
* Nastro d'argento (nominacija) – geriausias prodiuseris
* BIFEST – geriausia originali istorija

## Šaltiniai
Lando Buzzanca

**Landas Buzanka** (, 1935 m. rugpjūčio 24 d. – 2022 m. gruodžio 18 d.) – italų teatro, televizijos ir kino aktorius, kurio aktyvi karjera truko daugiau kaip 60 metų.

## Biografija
Landas gimė augo Sicilijoje. Būdamas 16-os, jis metė mokslus ir išvyko į Romą, norėdamas tapti aktoriumi. Čia jis vertėsi įvairiais atsitiktiniais darbais, filmavosi masinėse scenose (1959 m. filme „Ben-Huras“ vaidino vergą), kol 1961 m. oficialiai debiutavo kine, juostoje „Itališkos skyrybos“ su Marcello Mastroianni ir Stefania Sandrelli). Po šio vaidmens jam dažnai teko įkūnyti atvykėlius iš Pietų Italijos.

Sėkmė Landą aplankė 7-ajme dešimtmetyje, kuomet išpopuliarėjo erotinės komedijos žanras (), kuriose jis vaidindavo satyrinius politikų, dvasininkų ar verslininkų personažus. Vėliau, sumenkus komedijų populiarumui, aktorius sėkmingai tęsė karjerą teatre ir televizijoje, kur išliko pastebimas dėka populiarumo sulaukusių TV serialų („Terra ribelle“, „Il restauratore“ ir kt.)

## Šeima
Landas buvo vedęs 56-ius metus ir su žmona Lucia susilaukė dviejų sūnų: Mario ir Massimiliano (pastarasis taip pat aktorius). 2010 m., mirus žmonai, aktorius ilgai sirgo depresija, o 2013 m. bandė nusižudyti persipjaudamas venas. Iš depresijos jam pavyko išsivaduoti tik 2015 m.

Nuo 2016 m. Landas gyveno su žurnaliste ir aktore Francesca della Valle.

## Dalinė filmografija
* Ben-Huras (1959)
* Itališkos skyrybos (1961)
* Mergina iš Parmos (1963)
* Suviliota ir pamesta (1964)
* Lapino medžioklė (1966)
* Mūsų vyrai (1966)
* Santuokinė pareiga (1970)
* Kai moterys turėjo uodegas (1970)
* Apnuoginta violončelė (1971)
* Homo Eroticus (1971)
* Senatoriui patinka moterys (1972)
* Tėvelio vaikas (1975)
* Ištrūkęs iš šeimos (1978)

## Apdovanojimai
* Avelino neorealizmo kino festivalis – geriausias aktorius (1965)
* David di Donatello (nominacija) – geriausias aktorius (2008)
* Globo d'oro – geriausias aktorius (2008)

## Šaltiniai

## Nuorodos

* IMDb profilis
Marisa Pavan

**Marisa Pavan** (1932 m. birželio 19 d. – 2023 m. gruodžio 6 d.) – italų aktorė.

## Biografija
Marisos dvynė sesuo Pier Angeli taip pat buvo aktorė (ji mirė 1971 m. perdozavusi vaistų). Mariza kine debiutavo vėliau negu sesuo, 1952 m. JAV juostoje „What Price Glory“  ir tais pačiais metais pasirašė sutartį su kino studija Paramount Pictures . Jau 1955 m. ji išgarsėjo vaidmeniu kitoje JAV juostoje „The Rose Tattoo“ pagal Tennessee Williams pjesę – vaidmuo pelnė aktorei Oskaro nominaciją. 

Aktorė sukūrė vaidmenis tokiuose filmuose kaip „Diane“ (1956 m., kartu su Roger Moore), „Midnight Story“ (1957, su Tony Curtis), bibliniame epe „Solomon and Sheba“ (1959).

## Šeima
Mariza 1956 m. ištekėjo už prancūzų režisieriaus Jean-Pierre Aumont, su kuriuo susilaukė dviejų sūnų. Jos vyras mirė 2001 m.

## Filmografija

* What Price Glory (1952)
* Ho scelto l'amore (1953)
* Down Three Dark Streets (1954)
* Drum Beat (1954)
* The Rose Tattoo (1955)
* Diane (1956)
* The Man in the Gray Flannel Suit (1956)
* The Midnight Story (1957)
* John Paul Jones (1959)
* Solomon and Sheba (1959)
* Le Puits aux trois vérités) (1961)
* L'Événement le plus important depuis que l'homme a marché sur la lune (1973)
* Antoine et Sébastien (1974)

## Apdovanojimai
* Auksinis gaublys – geriausia antrojo plano aktorė (1956)
* Oskaras (nominacija) – geriausia antrojo plano aktorė (1956)
* BAFTA (nominacija) – geriausia užsienio aktorė (1957)

## Šaltiniai

## Nuorodos

* IMDb profilis
Kerry Condon

**Kerė Kondon** (; g. 1983 m. sausio 4 d.) – airių televizijos ir kino aktorė.

## Filmografija
### Kinas
* Angela‘s Ashes (1999)
* Rat (2000)
* How Harry Became a Tree (2001)
* Ned Kelly (2003)
* Intermission (2003)
* The Halo Effect (2004)
* Unleashed (2005)
* The Last Station (2009)
* The Runaway (2010)
* This Must Be the Place (2011)
* Domas Hemingvėjus (2013)
* Gold (2014)
* Avengers: Age of Ultron (2015, balsas)
* Captain America: Civil War (2015, balsas)
* Spider-Man: Homecoming (2017, balsas)
* Three Billboards Outside Ebbing, Missouri (2017)
* Bad Samaritan (2018)
* Avengers: Infinity War (2018, balsas)
* Avengers: Endgame (2019, balsas)
* Dreamland (2019)

### Televizija
* Ballykissangel (1999)
* Born And Bred (2004)
* Roma (2005-07)
* Anathomy of Hope (2008)
* Five Days (2010)
* Luck (2011-12)
* Vaikštantys numirėliai (2013-14)
* Believe (2014)
* Better Call Saul (2015-)
* Brace for Impact (2016)
* Women on the Verge (2018)
* Ray Donovan (2019)

## Apdovanojimai
* Gold Derby apdovanojimas – geriausias aktorių ansamblis (2018)
* Airijos kino ir televizijos apdovanojimai (nominacija) – geriausiaantrojo plano aktorė (2011, 2015)

## Nuorodos

* IMDb profilis